കലാം ഇന്ത്യക്കാരെ സ്വപ്നം കാണാന് പഠിപ്പിച്ചു: മന്ത്രി വി. ശിവന്കുട്ടി തിരുവനന്തപുരം: ഇന്ത്യക്കാരെ സ്വപ്നം കാണാന് പഠിപ്പിച്ചത് ആരെന്ന ചോദ്യത്തിനുത്തരമാണ് ഡോ. എ.പി.ജെ. അബ്ദുല് കലാമെന്ന് മന്ത്രി വി. ശിവന്കുട്ടി പറഞ്ഞു. ഡോ. എ.പി.ജെ. അബ്ദുല് കലാമിന്റെ തൊണ്ണൂറാം ജന്മദിനത്തോടനുബന്ധിച്ച് ഡോ. എ.പി.ജെ. അബ്ദുല് കലാം സ്റ്റഡി സെന്റര് വിവിധ മേഖലകളില് മികവു പുലര്ത്തിയ വിദ്യാര്ത്ഥികള്ക്ക് ഏര്പ്പെടുത്തിയ ബാല പ്രതിഭാ പുരസ്കാരം വിതരണം ചെയ്യുകയായിരുന്നു മന്ത്രി. ഐ.ബി. സതീഷ് എം.എല്.എയുടെ അദ്ധ്യക്ഷതയില് ജില്ലാ പഞ്ചായത്ത് പ്രസിഡന്റ് ഡി. സുരേഷ്കുമാര്, മുന് എം.എല്.എ ടി. ശരത്ചന്ദ്രപ്രസാദ്, സ്റ്റഡി സെന്റര് ഡയറക്ടര് പൂവച്ചല് സുധീര്, ഭാരത് ഭവന് സെക്രട്ടറി പ്രമോദ് പയ്യന്നൂര്, നിംസ് ജനറല് മാനേജര് ഡോ. കെ.എ. സജു, കലാപ്രേമി ബഷീര് ബാബു, അഡ്വ. എസ്. ജലീല് മുഹമ്മദ്, മുഹമ്മദ് ആസിഫ്, സി.ആര്. ഉദയകുമാര് എന്നിവര് സംസാരിച്ചു.